भगवान के नाम का नियमित अभ्यास करें : रविंद्र
फरीदाबाद| ओल्डफरीदाबाद स्थित श्रीराम मंदिर में आयोजित श्रीमद भागवत कथा के दूसरे दिन कथा व्यास रविंद्र आचार्य महाराज ने भगवान के वामन अवतारों का व्याख्यान किया। उन्होंने बताया कैसे बलि के द्वार पर भिक्षा के लिए वामन अवतार में भगवान ने तीन पग दान में मांगें।
इन तीन पग मिलने पर भगवान ने तीनों लोकों को नाप लिया। कथा व्यास ने कहा भगवान ने अपने भक्त के लिए सारी संपत्ति को लेकर के उसे भक्ति का वरदान दिया। उन्होंने कहा भगवान के नाम की महिमा इतनी है कि एक बार नाम लेने पर ही भगवान अपने धाम को भेज देते है। रविंद्र आचार्य महाराज ने अजामिल के चरित्र के बारे में बताया, जो भगवान का एक नाम लेने पर धाम को चला गया। उन्होंने कहा आज के संसारी लोगों को चाहिए कि वे भगवान के नाम का अभ्यास करें। क्योंकि अंतिम समय पर भगवान स्वयं उन्हें लेने के लिए पधारते हैं। इस मौके पर सुभाष आहूजा, बिंदु ठेकेदार, शंटी मल्होत्रा, पंडित मुरारीलाल बृजवासी, संजय गुप्ता, सुभाष गोयल, अजय गर्ग, सचिन शर्मा, जगदीश विरमानी, नेमचन्द गोयल, यशवंत शर्मा, हेमंत शर्मा, धीरज कालड़ा, अवि खन्ना, रेणु मल्होत्रा, पूनम गर्ग, राधा सिगंला, सुधा गोयल, दीप्ति शर्मा, रेखा सिंगला समेत अन्य पदाधिकारी मौजूद थे।
awa_Deva awa_Deva hin_Deva